ai4bharat/Pralekha huggingface dataset:
రక్షణ మంత్రిత్వ శాఖ
ఎయిరో ఇండియా-21 ప్రణాళికలను సమీక్షించిన రక్షణమంత్రి శ్రీ రాజ్నాథ్ సింగ్
ఎయిర్ షోకు ఎ అండ్ డి బిజినెస్ వరల్డ్కు ఆహ్వానం
రక్షణ మంత్రి శ్రీ రాజనాథ్ సింగ్ ఈ రోజు ఏరో ఇండియా -21 ప్రణాళికను సమీక్షించారు. ప్రస్తుత అంతర్జాతీయ ఎగ్జిబిషన్ల మార్గదర్శకాలకు అనుగుణంగా ఈ కార్యక్రమం ఉందని, బిజినెస్ ఫోకస్ ఎగ్జిబిషన్గా ప్రణాళిక చేయబడిందని రక్షణ మంత్రిత్వ శాఖకు చెందిన రక్షణ విభాగం తెలిపింది. సాధారణంగా ఎయిర్ డిస్ప్లే యొక్క విజువల్స్తో జనం ఆకర్షితులవుతారు. అయితే ఈ సంవత్సరంలో వర్చువల్ విధానంలో జరిగే ప్రపంచ ఎ అండ్ డి వ్యాపారాల మధ్య సురక్షితమైన విధానంలో భాగస్వామ్యాన్ని ఏర్పరుచుకునేలా చేయనుంది.
500కు పైగా రిజిస్టర్డ్ ఎగ్జిబిటర్లు స్టాల్ నిర్వహణకు భారీ ఆసక్తి కనబరిచారు. కొవిడ్-19 వల్ల ఎదురయ్యే సవాళ్లను దృష్టిలో ఉంచుకుని రక్షణ మంత్రి ఈ కార్యక్రమాన్ని కేవలం వ్యాపార దినాలకు మాత్రమే పరిమితం చేస్తూ ఫిబ్రవరి 03,2021 నుంచి ఫిబ్రవరి 05,2021 వరకూ మాత్రమే నిర్వహించాలని ఆదేశించారు. లాక్డౌన్ పరిమితులు, ప్రయాణ ఆంక్షల కారణంగా ఈ ఏడాది 2020 ఏరోస్పేస్ మరియు రక్షణ పరిశ్రమకు చెందిన లావాదేవీలు అనేక సవాళ్లను ఎదుర్కొన్నాయి.
తమ అధిపతులు మరియు సీనియర్ నిర్ణయాధికారుల రాకను ప్రోత్సహించే ఉద్దేశ్యంతో 2020 అక్టోబర్ ప్రారంభంలో న్యూ ఢిల్లీలోని విదేశీ మిషన్ల సీనియర్ ప్రతినిధులకు ఏరో ఇండియా -21 గురించి ముందుగానే వివరించబడింది. అనంతరం అధికారిక ఆహ్వానాలు అందించబడ్డాయి. ఏరో ఇండియా -21 భారతదేశపు ఏరోస్పేస్ మరియు రక్షణ ఉత్పాదక సామర్థ్యాలను ప్రదర్శిస్తుందని వాగ్దానం చేసింది. అలాగే రక్షణలో వరుస విధాన కార్యక్రమాల కారణంగా భారతదేశంలో పెట్టుబడులు పెట్టాలని వాగ్దానం చేసింది. ఆటోమేటిక్ విధానంలో విదేశీ ప్రత్యక్ష పెట్టుబడులను 74 శాతానికి పెంచడం, డిఫెన్స్ అక్విజిషన్ ప్రొసీజర్ -2020, సవరించిన ఆఫ్సెట్ మార్గదర్శకాలు సహ అభివృద్ధి మరియు సహ ఉత్పత్తి కోసం భారతదేశంలో పెట్టుబడులను ప్రోత్సహించడానికి, మహమ్మారి కాలంలో రక్షణ ఉత్పత్తి మరియు ఎగుమతి ప్రమోషన్ పాలసీ 2020  ను రూపొందించారు.
ఏరోస్పేస్ మరియు డిఫెన్స్ తయారీరంగంలో భారతదేశాన్ని ప్రపంచంలోని మొదటి ఐదు దేశాలలో ఒకటిగా ఉంచాలన్న సంకల్పాన్ని ఈ సందర్భంగా రక్షణమంత్రి పునరుద్ఘాటించారు. అలాగే నాయకులలో నాయకుడిగా ఉండాలనే భారత సంకల్పానికి ఏరో ఇండియా -21 ప్రతీక అని వివరించారు. శ్రీ రాజ్ నాథ్ సింగ్ వివరిస్తూ "ఆత్మనిర్భర్ భారత్పై ప్రధాని నరేంద్రమోదీ ప్రధానంగా దృష్టి కేంద్రీకరించారని మరియు భారతదేశం యొక్క ఏరోస్పేస్ మరియు రక్షణ రంగం అభివృద్ధికి కృషిచేస్తున్నారన్నారు. భారతదేశంలో భారతదేశం కోసం తయారు చేసిన రక్షణ పరికరాల కోసం భారతదేశంలో పరిశ్రమలను స్థాపించడానికి స్నేహపూర్వక దేశాలతో పరస్పర ప్రయోజనకరమైన భాగస్వామ్యాన్ని నిరంతరం అన్వేషిస్తోంది." అని వివరించారు.
ఈ ప్రదర్శనకు సంబంధించిన కార్యక్రమాలను సమన్వయం చేసుకోవడంతో పాటు వ్యూహాత్మక మరియు వ్యాపార కోణాల్లో ఏరో ఇండియా -21 లో పాల్గొనడానికి ఇతర దేశాల నాయకులను మరియు పరిశ్రమల సారధులను ఆకట్టుకోవాలని ముఖ్య అధికారులను రక్షణ మంత్రి కోరారు. భారతదేశంలో అవకాశాలు అందుబాటులో ఉన్నాయని కోవిడ్ అనంతర ప్రపంచంలో ఏరో ఇండియా -21 నాయకత్వం వహించగల సామర్థ్యాన్ని ప్రదర్శిస్తుందని మన బలాన్ని మరింత పెంచుతుందని రక్షణ మంత్రి విశ్వాసం వ్యక్తం చేశారు.
నౌకారవాణా మంత్రిత్వ శాఖ
ఐఎంఓ వ్యూహాత్మక ప్రణాళికలో డిజిటైజషన్ ను చేర్చాలన్న యూఏఈ ప్రతిపాదనకు భారత్ మద్దతు
అన్ని ఐఎంఓ కన్వెన్షన్ల ప్రకారం అవసరమైన అన్ని షిప్ల ధృవీకరణలు మరియు వాణిజ్య పత్రాల డిజిటలైజ్
మారిటైమ్ సింగిల్ విండో సిస్టమ్ను స్వీకరించడానికి భారతదేశం మద్దతు ఇస్తుంది: డాక్టర్ సంజీవ్ రంజన్, కార్యదర్శి, ఎంఓపిఎస్డబ్ల్యూ
లండన్లో జరుగుతున్న కౌన్సిల్ ఆఫ్ ఇంటర్నేషనల్ మారిటైమ్ ఆర్గనైజేషన్  128వ సెషన్లో పోర్ట్స్, షిప్పింగ్, వాటర్వేస్ మంత్రిత్వ శాఖ  సెక్రటరీ డాక్టర్ సంజీవ్ రంజన్ మాట్లాడుతూ, డిజిటలైజేషన్ అంశాన్ని చేర్చాలనే యూఏఈ ప్రతిపాదనకు భారతదేశం మద్దతు ఇస్తుందని, తదుపరి వ్యూహాత్మక ప్రణాళిక అలాగే డిజిటలైజేషన్ చొరవలో భాగంగా మారిటైమ్ సింగిల్ విండో సిస్టమ్ను స్వీకరించడాన్నీ భారత్ సమర్థిస్తుందని అన్నారు. ఎందుకంటే ఇది మెరిటైం పరిశ్రమలో ఎదుర్కొంటున్న నియంత్రణ అడ్డంకులను పరిష్కరించడంలో సహాయపడుతుందని, డిజిటైజేషన్ కోసం నిర్ధారిత కాలపరిమితితో కూడిన కార్యాచరణలు ఐఎంఓ వ్యూహాత్మక దిశలలో భాగంగా ఉండాలని చెప్పారు.
డాక్టర్ సంజీవ్ రంజన్, కాప్ 27లో భారతదేశం ప్రకటనపై మరింత స్పష్టం చేశారు. మానవాళికి సురక్షితమైన ప్రపంచం లోకి వెళ్లడం అనేది మన మార్గదర్శక సూత్రంగా వాతావరణ న్యాయంతో సమానత్వంతో చేపట్టాల్సిన ఉమ్మడి ప్రయాణం అని అన్నారు. ఇందుకోసం డీకార్బొనైజేషన్ మరియు నిధులనుసమకూర్చడం అన్నది ప్రత్యేక వ్యూహాత్మక దిశగా వెళ్లాల్సి ఉంటుందని అయన తెలిపారు.
'ఎవరినీ మినహాయించ కూడదు' అనే భావనతో సహా 'సామర్థ్యం-నిర్మాణ దశాబ్దం 2021-2030' వ్యూహంపై యూఏఈ ప్రతిపాదనను భారతదేశం అభినందిస్తుంది. అభివృద్ధి చెందుతున్న రాష్ట్రాలకు సహాయం చేయడానికి సాంకేతిక సహకార కమిటీ పని ద్వారా ఐఎంఓతో అందుబాటులో ఉన్న ఆర్థిక , సాంకేతిక వనరులను సమర్థవంతంగా ఉపయోగించుకోవడానికి భారతదేశం ఈ అంశాన్ని కీలకమైనదిగా పరిగణిస్తుంది' అని డాక్టర్ సంజీవ్ రంజాన్ తెలిపారు.
భద్రత, పర్యావరణ పరిరక్షణను పెంపొందించడం, సైబర్ సెక్యూరిటీ రిస్క్లను నియంత్రించడం - డిజిటల్ విప్లవాన్ని షిప్పింగ్ స్వీకరించగలదని నిర్ధారించడానికి ఐఎంఓ పని చేస్తోంది. షిప్పింగ్, పోర్ట్లు, లాజిస్టిక్స్ నుండి సంబంధిత వాటాదారులందరి మధ్య సహకారం, షిప్పింగ్ డిజిటలైజేషన్ను నడపడానికి, దాని సామర్థ్యాన్ని స్థిరత్వాన్ని మెరుగుపరచడానికి తద్వారా వాణిజ్యాన్ని సులభతరం చేయడానికి ఆర్థిక శ్రేయస్సును పెంపొందించడానికి చాలా ముఖ్యమైనది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 175.03 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 2,53,739
మొత్తం కేసుల్లో క్రియాశీల కేసులు 0.59%
ప్రస్తుత రికవరీ రేటు 98.21%
గత 24 గంటల్లో 60,298 మంది కోలుకున్నారు. దీంతో, కోలుకున్నవారి మొత్తం సంఖ్య 4,20,37,536 కు పెరిగింది.
గత 24 గంటల్లో 22,270 కొత్త కేసులు నమోదయ్యాయి.
రోజువారీ పాజిటివిటీ రేటు 1.80%
వారపు పాజిటివిటీ రేటు 2.50%
గత 24 గంటల్లో చేసిన 12,35,471 కొవిడ్ పరీక్షలతో కలిపి ఇప్పటివరకు 75.81 కోట్ల పరీక్షలు చేశారు.
ప్రధాన మంత్రి కార్యాలయం
హిమాచల్ ప్రదేశ్ పూర్వ ముఖ్యమంత్రి శ్రీ వీరభద్ర సింహ్ గారి కన్నుమూత పట్ల సంతాపం తెలిపిన ప్రధాన మంత్రి
హిమాచల్ ప్రదేశ్ పూర్వ ముఖ్యమంత్రి శ్రీ వీరభద్ర సింహ్ గారి మృతి పట్ల ప్రధాన మంత్రి శ్రీ నరేంద్ర మోదీ తీవ్ర సంతాపాన్ని వ్యక్తం చేశారు.
‘‘శ్రీ వీరభద్ర సింహ్ గారు సమృద్ధమైన పరిపాలనానుభవం, శాసన సంబంధి అనుభవం ముడిపడ్డ ఒక దీర్ఘ రాజకీయ వృత్తి జీవనాన్ని గడిపారు. హిమాచల్ ప్రదేశ్ లో ఆయన ఒక ప్రముఖ పాత్ర ను పోషించారు; ఆ రాష్ట్ర ప్రజల కు సేవల ను అందించారు. ఆయన కన్నుమూశారని తెలిసి దుఃఖం లో మునిగిపోయాను. ఆయన కుటుంబానికి, ఆయన ను సమర్ధించేవారికి ఇదే నా సంతాపం. ఓమ్ శాంతి’’ అని ప్రధాన మంత్రి ఒక ట్వీట్ లో పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
దేశంలో ఐ టి సేవల పరిస్థితిని పరిశీలించిన శ్రీ సంజయ్ ధోత్రే
దేశంలో ఇప్పటివరకు 75 మిలియన్ల మంది ఆరోగ్య సేతు యాప్ డౌన్లోడ్ చేసుకున్నారు
(కేంద్ర ఎలెక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖకు అనుబంధంగా ఉన్న వివిధ శాఖలు, ప్రభుత్వ సంస్థలు కోవిడ్ -19 లాక్ డౌన్ సమయంలో తీసుకున్న చర్యలను గురించి కేంద్ర ఎలెక్ట్రానిక్స్ , ఐటి, కమ్యూనికేషన్లు మరియు హెచ్ ఆర్ డి శాఖల సహాయ మంత్రి శ్రీ సంజయ్ ధోత్రే సమీక్షించారు. మంత్రిత్వ శాఖకు అనుబంధంగా ఉన్న విభాగాలు తీసుకున్న చర్యల పట్ల మంత్రి సంతృప్తి వ్యక్తం చేశారు. ఈ సమయంలో సామాజిక దూరం నియమాలను పాటిస్తూనే తమ శక్తి వంచన లేకుండా కృషి చేయవ లసిందిగా అయన అన్ని విభాగాలను కోరారు.
ఇప్పటివరకు దాదాపు 75 మిలియన్ల మంది తమ మొబైల్ ఫోన్లలో ఆరోగ్య సేతు యాప్ ను డౌన్లోడ్ చేసుకున్నారని అధికారులు మంత్రికి తెలిపారు. కోవిడ్ -19 విశ్వ మహమ్మారిపై జరుపుతున్న పోరాటంలో సామాన్యులకు సైతం ఉపయోగపడే ముఖ్యమైన సాధనం, జీవన రేఖ 'ఆరోగ్య సేతు' యాప్ అని మంత్రి తెలిపారు. ఈ యాప్ గురించి దేశంలోని అన్ని ప్రాంతాలలో , కేవలం 2జి ఇంటర్నెట్ సేవలు లభిస్తున్న జమ్మూ కాశ్మీర్ వంటి చోట్ల కూడా దీనిని ప్రచారం చేయాలని ఆయన అధికారులను కోరారు.
ఇన్ఫర్మేషన్ టెక్నాలజీ మరియు ఐ టి ఆధార సేవల రంగాల పరిస్థితిని మంత్రి నిశితంగా గమనిస్తున్నారు. లాక్ డౌన్ తరువాత ఈ రంగాలను తిరిగి తెరవడాన్ని గురించి అధికారులతో మంత్రి సవివరంగా చర్చలు జరిపారు. మున్నెన్నడూ కనీవినీ ఎరుగని రీతిలో తలెత్తిన ఈ సంక్షోభ సమయంలో సామాన్యులకు ఎక్కువ ప్రయోజనం కలిగేలా ఐ టి రంగం పరిష్కారాలు కనుగొనాలని, సేవలు అందించాలని అధికారులకు, భాగస్వామ్య పక్షాలకు మంత్రి ఉద్బోధించారు. దేశంలో ఐ టి రంగం కీలక పాత్ర పోషిస్తోందని, ప్రతి రంగానికి అది వెన్నెముక వంటిదని ఆయన ఉద్ఘాటించారు. ఈ సంక్షోభ సమయంలో ప్రధానమంత్రి శ్రీ నరేంద్ర మోదీ చైతన్యవంతమైన నాయకత్వంలో భారత ప్రభుత్వం నిరంతరంగా శ్రమిస్తోందని అన్నారు. ఈ చారిత్రక అవకాశాన్ని మనం సద్వినియోగం చేసుకొని, పూర్తి వినియోగం ద్వారా సామాన్య ప్రజలకు ఊరట కలిగించాలని ఆయన అన్నారు.
దేశవ్యాప్తంగా ఉన్న వినియోగదారుల సేవా కేంద్రాల  యంత్రాంగం పాత్రను గురించి ప్రస్తావిస్తూ ఈ సంక్షోభ సమయంలో టెలి మెడిసిన్ సేవలు అందించడానికి ఈ కేంద్రాల సేవలను, ముఖ్యంగా మారుమూల ప్రాంతాలలో వాడుకోవాలని ఆయన అన్నారు. దీనివల్ల ఈ లాక్ డౌన్ సమయంలో వైద్య సేవలు అందకా ఇబ్బంది పడుతున్న వారికి ఎంతో ఊరట లభించ గలదని శ్రీ ధోత్రే అన్నారు.
వ్యవసాయ మంత్రిత్వ శాఖ
రబీ పంటల 2021-22 వ్యాపార సీజన్లో కనీస మద్దతు ధరల పెంపునకు మంత్రిమండలి ఆమోదం
కేంద్ర మంత్రిమండలి ఆర్థిక వ్యవహారాల కమిటీ  ప్రధానమంత్రి శ్రీ నరేంద్రమోదీ అధ్యక్షతన సమావేశమైన సందర్భంగా- దేశవ్యాప్తంగా నిర్దేశిత రబీ పంటలకు 2021-22 వ్యాపార సీజన్లో కనీస మద్దతు ధరల పెంపు ప్రతిపాదనకు ఆమోదం తెలిపింది. స్వామినాథన్ కమిషన్ సిఫారసులకు అనుగుణంగా ఈ మేరకు తీర్మానించింది. దేశ పౌష్టికత అవసరాలు, మారుతున్న ఆహార ధోరణుల దృష్ట్యానేగాక పప్పుదినుసులు, నూనె గింజల దిగుబడిలో స్వావలంబన సాధన దిశగా ఈ పంటలకు కనీస మద్దతు ధరను ప్రభుత్వం సాపేక్షంగా కాస్త ఎక్కువగానే నిర్ణయించింది.
అన్నిరకాల రబీ పంటల 2021-22 వ్యాపార సీజన్ లో కనీస మద్దతు ధరలివే
|
|
పంటలు
|
|
ఆర్ఎంఎస్ 2020-21లో ఎంఎస్పీ

|
|
ఆర్ఎంఎస్2020-21లో ఎంఎస్పీ

|
|
ఉత్పత్తిఖర్చు
2020-21

|
|
ఎంఎస్పీ పెంపు

|
|
ఖర్చుపై
లాభం

|
|
గోధుమ
|
|
1925
|
|
1975
|
|
960
|
|
50
|
|
106
|
|
బార్లీ
|
|
1525
|
|
1600
|
|
971
|
|
75
|
|
65
|
|
కంది
|
|
4875
|
|
5100
|
|
2866
|
|
225
|
|
78
|
|
కాయధాన్యం

|
|
4800
|
|
5100
|
|
2864
|
|
300
|
|
78
|
|
ఆవజాతి/
ఆవాలు
|
|
4425
|
|
4650
|
|
2415
|
|
225
|
|
93
|
|
కుసుమ
|
|
5215
|
|
5327
|
|
3551
|
|
112
|
|
50కూలీల ఖర్చు/ఎద్దులు-యంత్రాల అద్దె, భూమికౌలు, విత్తనాలు-ఎరువులు-పోషకాలు-నీటిపారుదల రుసుము, పనిముట్లపై తరుగుదల వగైరా ఉత్పాదకాల వ్యయం, వ్యవసాయ భవనాలు, నిర్వహణ మూలధనంపై వడ్డీ, పంపు సెట్ల నిర్వహణకు డీజిల్/విద్యుత్ తదితరాలు.. ఇతర ఖర్చులు, కుటుంబ శ్రమ విలువ.
కోవిడ్-19 ప్రపంచ మహమ్మారి ప్రభావం, పర్యవసానంగా దేశవ్యాప్త దిగ్బంధం అమలులో ఉన్నప్పటికీ ప్రభుత్వం సకాలంలో తీసుకున్న చర్యలవల్ల 2020-21 రబీపంటల వ్యాపార సీజన్  సమయంలో సరికొత్త రికార్డుస్థాయిన 39 మిలియన్ టన్నుల గోధుమల సేకరణ నమోదైంది. ఆర్ఎంఎస్ 2019-20తో పోలిస్తే ఇది 22 శాతం అధికం కాగా, సుమారు 43 లక్షల మంది రైతులు లబ్ధి పొందారు. ప్రస్తుత మహమ్మారి ఆరోగ్య సంక్షోభ పరిస్థితుల్లో రైతులు ఎదుర్కొంటున్న సమస్యల పరిష్కారానికి ప్రభుత్వం చేపట్టిన వివిధ చర్యల వివరాలు కిందివిధంగా ఉన్నాయి:
- ఎంఎస్పీ పెంపుతోపాటు రైతుల గరిష్ఠ ప్రయోజనం కోసం సేకరణ ప్రక్రియ బలోపేతం చేయబడింది.
- కోవిడ్ మహమ్మారి వేళ గోధుమ సేకరణ కేంద్రాల సంఖ్య 1.5 రెట్లు, పప్పు దినుసులు-నూనె గింజల సేకరణ కేంద్రాల సంఖ్య 3 రెట్లు పెంచబడ్డాయి.
- మహమ్మారి పరిస్థితుల నడుమ రూ.75,000 కోట్లతో 390 లక్షల టన్నుల గోధుమలు సేకరించబడ్డాయి. నిరుటితో పోలిస్తే ఇది 15 శాతం అధికం.
- ‘పీఎం-కిసాన్ సమ్మాన్ నిధి యోజన’ ప్రారంభంలో రూ.93,000 కోట్లు పంపిణీ చేయగా, దాదాపు 10 కోట్ల మంది రైతులు లబ్ధి పొందారు.
- ‘పీఎం-కిసాన్’ కింద కోవిడ్ మహమ్మారి సమయాన దాదాపు 9 కోట్ల మంది రైతులకు సుమారు రూ.38000 కోట్ల దాకా ప్రయోజనం లభించింది.
- గడచిన 6 నెలల్లో 1.25 కోట్ల కొత్త కిసాన్ క్రెడిట్ కార్డులు జారీ అయ్యాయి.
- వేసవి పంటల సాగులో 57 లక్షల హెక్టార్ల విస్తీర్ణంలో విత్తనాలు వేయగా, నిరుటితో పోలిస్తే ఇది 16 లక్షల హెక్టార్లు అధికం. అలాగే ఖరీఫ్ విషయంలోనూ నిరుటితో పోలిస్తే 5 శాతం ఎక్కువ.
- కోవిడ్ మహమ్మారి వేళ ‘ఈ-నామ్’ విపణుల సంఖ్య 585 నుంచి 1000కి పెరిగింది. నిరుడు ఈ-నామ్ వేదికపై రూ.35000 కోట్ల వ్యాపారం జరిగింది.
- రాబోయే ఐదేళ్లలో రూ.6850 కోట్లతో 10,000 రైతు ఉత్పత్తుల సంస్థలు  ఏర్పాటు కానున్నాయి.
- గడచినత నాలుగేళ్లలో ‘పంటల బీమా పథకం’ కింద రైతులు రూ.17,500 కోట్ల రుసుము చెల్లించగా, పరిహారం కింద రూ.77,000 కోట్లు పొందారు.
- ‘పంటల బీమా పథకం’ స్వచ్ఛంద చేయబడింది.
- కిసాన్ రైలు ప్రారంభించబడింది.
ప్రధాన మంత్రి కార్యాలయం
నూతన పార్లమెంటు భవనానికి 2020 డిసెంబర్ 10 న శంకుస్థాపన చేయనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2020 డిసెంబర్ 10 న, అంటే గురువారం, న్యూ ఢిల్లీ లోని సంసద్ మార్గ్ లో నూతన పార్లమెంటు భవనానికి శంకుస్థాపన చేయనున్నారు. ఈ నూతన భవనం ‘ఆత్మనిర్భర్ భారత్’ దార్శనికత లో ఓ ముఖ్య భాగం. అంతేకాకుండా, స్వాతంత్య్రం వచ్చిన తరువాత మొదటి సారి గా ప్రజల పార్లమెంటు ను నిర్మించడానికి ఇది ఒక చరిత్రాత్మకమైన అవకాశం కూడా కానున్నది. ఇది 2022 లో స్వాతంత్య్ర దిన 75 వ వార్షికోత్సవం లో ‘న్యూ ఇండియా’ అవసరాలకు, ఆకాంక్షల కు తులతూగేదిగా ఉంటుంది.
నూతన పార్లమెంటు భవనం ఆధునికంగాను, అత్యాధునికమైందిగాను, శక్తి ని తక్కువ మొత్తంలో ఉపయోగించుకొనేది గాను, సువ్యవస్థిత భద్రత సౌకర్యాలతో కూడినదిగాను ఉండబోతోంది. ప్రస్తుత పార్లమెంటు కు ఆనుకొని త్రికోణీయ ఆకారం లో ఈ భవనాన్ని నిర్మించనున్నారు. లోక్ సభ ఇప్పటి పరిమాణం కంటే 3 రెట్లు, రాజ్య సభ భవనం చెప్పుకోదగినంత పెద్దది గాను ఉంటుంది. నూతన భవనం యొక్క లోపలి భాగం లో భారతీయ సంస్కృతి తో పాటు మన ప్రాంతీయ కళ లు, హస్తకళ లు, వస్త్రాలు, వాస్తుశిల్పం ల సుశోభిత మిశ్రణం మనకు దర్శనమివ్వనుంది. వైభవోపేతమైన కేంద్ర రాజ్యాంగ ప్రదర్శన శాల కోసం సువిశాల ప్రదేశానికి కూడా చోటు చూపించారు. ఈ ప్రదర్శన శాల ను సందర్శించే అవకాశాన్ని ప్రజలకు కల్పిస్తారు.
నూతన పార్లమెంట్ భవన నిర్మాణం వనరులను చక్కగా వినియోగించుకొనే హరిత సాంకేతిక పరిజ్ఞానాన్ని కలిగివుంటుంది; పర్యావరణ అనుకూల పద్ధతులను ప్రోత్సహిస్తుంది; ఉపాధి అవకాశాలను కల్పించడంతో పాటు, ఆర్థిక పునరుజ్జీవనానికి దోహదం చేస్తుంది. నూతన భవనం అధిక నాణ్యత గల ధ్వనిప్రసార వ్యవస్థ, దృశ్య- శ్రవణ సౌకర్యాలు, మెరుగైన, సుఖప్రదమైన సీటింగ్ ఏర్పాట్లు, సమర్థవంతమైన, భవనం లోపల ఉండే వారిని అత్యవసర సమయాల్లో ఖాళీ చేయించేందుకు తగ్గ వెసులుబాటులతోను ఉంటుంది. ఈ భవనం భూకంప సంబంధమైన జోన్-5 అవసరాలకు అనుగుణం గా రూపుదిద్దుకోవడంతో పాటు, దీని నిర్వహణ సులభతరంగా ఉండేలా తయారు కానుంది.
ఈ శంకుస్థాపన కార్యక్రమానికి లోక్ సభ గౌరవనీయ స్పీకర్ శ్రీ ఓమ్ బిర్లా, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ వెంకటేశ్ జోశి, గృహ నిర్మాణం, పట్టణ వ్యవహారాల శాఖ సహాయ మంత్రి  శ్రీ హర్ దీప్ ఎస్. పురీ, రాజ్య సభ డిప్యూటీ చైర్ మన్ శ్రీ హరివంశ్ నారాయణ్ సింహ్ లు హాజరు కానున్నారు. కేంద్ర కేబినెట్ మంత్రులు, సహాయ మంత్రులు, పార్లమెంటు సభ్యులు, కార్యదర్శులు, రాయబారులు / హై కమీషనర్లతో సహా దాదాపు 200 మంది ప్రముఖులు కూడా ఈ కార్యక్రమానికి హాజరు కానున్నారు.
వెబ్ ద్వారా ఈ కార్యక్రమాన్ని ప్రత్యక్ష ప్రసారం చేస్తారు.
మంత్రిమండలి
అనియంత్రిత డిపాజిట్ పథకాలను నిషేధించే బిల్లు, 2019 కి ఆమోదం తెలిపిన మంత్రివర్గం
పార్లమెంటు రాబోయే సమావేశాల లో బిల్లు ను ప్రవేశపెడతారు.
అనియంత్రిత డిపాజిట్ పథకాల నిషేధించే బిల్లు, 2019 కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ బిల్లు అనియంత్రిత డిపాజిట్ పథకాల ను నిషేధించేందుకు సంబంధించిన ఆర్డినెన్సు, 2019 కి బదులు గా అమలులోకి వస్తుంది.
2019వ సంవత్సరం ఫిబ్రవరి 21వ తేదీన ఆర్డినెన్సు ను జారీ చేయడమైంది. ఈ ఆర్డినెన్సు కు బదులు గా అనియంత్రిత డిపాజిట్ పథకాలను నిషేధించే బిల్లు, 2019 రాకపోయిన పక్షం లో పార్లమెంటు సమావేశాలు తిరిగి ఆరంభమైన 6 వారాల అనంతరం ఆర్డినెన్సు అమలు స్తంభించిపోతుంది.
ప్రభావం
ఈ బిల్లు దేశం లో న్యాయ విరుద్ధం గా డిపాజిట్లు స్వీకరించే కార్యకలాపాల ను అరికట్టడం లో సహాయకారి అవుతుంది. ప్రస్తుతం నియంత్రణపరమైన లోటుపాటుల ను మరియు కటువైన పాలనపరమైన చర్యల కొదువ ను ఆసరా గా చేసుకొని పేదలు మరియు అమాయకులైన ప్రజల కష్టార్జితాన్ని లాగివేసుకొనేందుకు సొమ్ము చేసుకోవడం జరుగుతోంది.
పూర్వరంగం
అనియంత్రిత డిపాజిట్ పథకం నిషేధ బిల్లు, 2018 ని 2019వ సంవత్సరం ఫిబ్రవరి 13వ తేదీన జరిగిన లోక్ సభ సమావేశాల లో పరిశీలన కు తీసుకోవడమైంది. ఈ బిల్లు పై చర్చ జరిపిన అనంతరం దీని ని ఆమోదించారు. ప్రతిపాదిత ఆధికారిక సవరణల ను కూడా అందులో పొందుపరచారు. దాని ని 2019వ సంవత్సరం అనియంత్రిత డిపాజిట్ పథకం నిషేధ బిల్లు గా పేర్కొన్నారు. అయితే అదే రోజు న రాజ్య సభ నిరవధికం గా వాయిదా పడటం తో, ఈ బిల్లు ను రాజ్య సభ పరిశీలించి ఆమోదం తెలపడం సాధ్యపడ లేదు.
(
ప్రధాన మంత్రి కార్యాలయం
శ్రీమంత్ ఛత్రపతి శివాజిరాజె భోసలే గారి కన్నుమూత పట్ల సంతాపం తెలిపినప్రధాన మంత్రి
శ్రీమంత్ ఛత్రపతి శివాజిరాజె భోసలే గారి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేస్తూ, ఆయనది ఒక చురుకైన మరియు బహుముఖీనమైన వ్యక్తిత్వం అని, ఆయన ప్రజల మధ్య ఉంటూ విస్తృతం గా కృషి చేశారని పేర్కొన్నారు.
ప్రధాన మంత్రి ఒక ట్వీట్ లో -
‘‘శ్రీమంత్ ఛత్రపతి శివాజీరాజె భోసలే గారి కన్నుమూత వార్త తెలిసి దుఃఖించాను. ఆయనది ఒక చురుకైన మరియు బహుముఖీనమైన వ్యక్తిత్వం; ఆయన ప్రజల మధ్యే ఉంటూ, విస్తృతం గా కృషి చేశారు. సతారా ప్రగతి కి సమృద్ధమైనటువంటి తోడ్పాటు ను అందించారు. ఆయన యొక్క కుటుంబాని కి, ఆయన యొక్క మిత్రుల కు మరియు ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
ప్రధాన మంత్రి కార్యాలయం
పురుషుల 57 కెజిల ఫ్రీస్టైల్ రెజ్లింగ్లో స్వర్ణపతకం సాధించిన రవి దహియాకు అభినందనలు తెలిపిన ప్రధానమంత్రి శ్రీ నరేంద్ర మోదీ
2022 బర్మింగ్హామ్ కామన్వెల్త్ క్రీడలలో పురుషుల 57 కెజిల రెజ్లింగ్లో స్వర్ణపతకం సాధించిన రవిదహియాకు ప్రధానమంత్రి శ్రీ నరేంద్ర మోదీ అభినందనలు తెలిపారు. ఈ సందర్భంగా ప్రధానమంత్రి ఒక ట్వీట్ చేస్తూ,
(రవిదహియాతన ప్రతిభకనబరచి దేశానికి గొప్ప ప్రతిష్ఠతెచ్చారు. బర్మింగ్హామ్ కామన్ వెల్త్ క్రీడలలో స్వర్ణపతకం సాధించినందుకు రవిదహియాకు అభినందనలు. అతడు సాధించిన విజయం తో , అంకితభావం,పట్టుదల ఉంటే ఏ కలనైనా సాకారం చేసుకోవచ్చని రుజువు అవుతున్నది, అని ప్రధానమంత్రి తన సందేశంలో తెలిపారు.
భారత పోటీ ప్రోత్సాహక సంఘం
'సూపర్ మార్కెట్ గ్రోసెరీ సప్లైస్ ప్రైవేట్ లిమిటెడ్'  మొత్తం వాటా మూలధనంలో 64.3 శాతం వరకు 'టాటా డిజిటల్ లిమిటెడ్' కొనుగోలు చేసేందుకు; 'ఇన్నోవేటివ్ రిటైల్ కాన్సెప్ట్స్ ప్రైవేట్ లిమిటెడ్'పై ఎస్జీఎస్ సంపూర్ణ నియంత్రణ పొందేందుకు సీసీఐ ఆమోదం
'సూపర్ మార్కెట్ గ్రోసెరీ సప్లైస్ ప్రైవేట్ లిమిటెడ్'  మొత్తం వాటా మూలధనంలో 64.3 శాతం వరకు 'టాటా డిజిటల్ లిమిటెడ్'  కొనుగోలు చేసేందుకు; 'ఇన్నోవేటివ్ రిటైల్ కాన్సెప్ట్స్ ప్రైవేట్ లిమిటెడ్'పై ఎస్జీఎస్ సంపూర్ణ నియంత్రణ పొందేందుకు 'కాంపిటీషన్ కమిషన్ ఆఫ్ ఇండియా'  ఆమోదం తెలిపింది.
ఈ కొనుగోలు ఒప్పందం ద్వారా; ఒకటి లేదా అంతకంటే ఎక్కువ దశల్లో జరిగే ప్రాథమిక, ద్వితీయ కొనుగోళ్ల  ద్వారా ఎస్జీఎస్ మొత్తం వాటా మూలధనంలో 64.3 శాతాన్ని  టీడీఎల్ పొందుతుంది. ఆ తర్వాత, ప్రత్యేక లావాదేవీ  ద్వారా ఐఆర్సీపై సంపూర్ణ నియంత్రణను ఎస్జీఎస్ పొందవచ్చు. లావాదేవీ-1, 2ను కలిపి ప్రతిపాదిత సముపార్జనగా సూచిస్తారు. దీని ఫలితంగా, ఎస్జీఎస్లో ప్రధాన వాటాను టీడీఎల్ దక్కించుకోవడమేగాక, ఆ సంస్థపై నియంత్రణ కలిగి ఉంటుంది.
'టాటా సన్స్ ప్రైవేట్ లిమిటెడ్'  సంపూర్ణ యాజమాన్యంలో ఉన్న అనుబంధ సంస్థ టీడీఎల్. ఇది, టాటా సన్స్ గ్రూపు కంపెనీలకు అంతిమ పెట్టుబడుల సంస్థ. గుర్తింపు &ప్రవేశ నిర్వహణ; విధేయత కార్యక్రమాలు; నజరానాలు & చెల్లింపులకు సంబంధించిన సాంకేతిక సేవలు అందించే వ్యాపారాలను టీడీఎల్ ప్రస్తుతం నిర్వహిస్తోంది. టాటా సన్స్ గ్రూపు, తన గ్రూపు కంపెనీల ద్వారా, భారత్లో  ఆహారం, కిరాణా వస్తువులు, గృహోపకరణాలు, వ్యక్తిగత, సౌందర్య సంరక్షణ ఉత్పత్తుల  బిజినెస్-టు-బిజినెస్  అమ్మకాలు;  భారత్లో, సంబంధిత ఉత్పత్తుల బిజినెస్-టు-కన్సూమర్  అమ్మకాలు;  భారత్, కొన్ని ప్యాకింగ్ చేసిన ఆహారం, కిరాణా వస్తువుల తయారీ, అమ్మకం వంటి వ్యాపారాలు చేస్తోంది.
భారతదేశ చట్టాల ప్రకారం ఎస్జీఎస్ ఏర్పాటైంది. భారత్లో, సంబంధిత ఉత్పత్తులను బీ2బీ పద్ధతిలో, business.bigbasket.com ద్వారా ఆన్లైన్లో అమ్ముతోంది.
భారతదేశ చట్టాల ప్రకారం ఐఆర్సీ ఏర్పాటైంది. భారత్లో, సంబంధిత ఉత్పత్తులను బీ2సీ పద్ధతిలో ఆన్లైన్లో అమ్ముతోంది. www.bigbasket.com వెబ్సైట్ను, మొబైల్ అప్లికేషన్ను కూడా నిర్వహిస్తోంది.
సీసీఐ నుంచి సవివర ఆదేశం రావలసివుంది.
రహదారి రవాణా, హైవేల మంత్రిత్వ శాఖ
కోవిడ్ పరిమితి కాలంలో జాతీయ రహదారుల నిర్మాణం బాగా పెరిగింది: శ్రీ నితిన్ గడ్కరీ
కోవిడ్ పరిమితి కాలంలో జాతీయ రహదారుల నిర్మాణం బాగా పెరిగిందని కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ అన్నారు. 2020-21లో రోజుకు 36.5 కి.మీ వరకు ఎన్నడూ లేని విధంగా జాతీయ రహదారుల నిర్మాణ వేగం పెరిగిందని ఆయన ఒక ట్వీట్లో పేర్కొన్నారు.
కేవలం 2.5 కి.మీ 4 లేన్ కాంక్రీట్ రహదారిని 24 గంటల్లోను, 26 కిలోమీటర్ల సింగిల్ లేన్ బిటుమెన్ రోడ్ కేవలం 21 గంటల్లో.ను నిర్మించడంలో కూడా భారత్ ప్రపంచ రికార్డు సృష్టించిందని ఆయన పేర్కొన్నారు.
ఈ నిర్మాణ వేగాన్ని కొనసాగించడానికి ప్రత్యేక ప్రయత్నాలు జరిగాయని చెప్పారు. కాంట్రాక్టర్లకు మద్దతు, కాంట్రాక్ట్ నిబంధనలలో సడలింపు, సబ్ కాంట్రాక్టర్లకు ప్రత్యక్ష చెల్లింపు మరియు ఆన్-సైట్ కార్మికులకు ఆహారం మరియు వైద్య సౌకర్యాల వంటి ప్రయత్నాల వల్ల నిర్మాణం వేగం పెరిగిందని అన్నారు.
ఈ ప్రాజెక్టులలో నాణ్యతా నియంత్రణ ఉండేలా, అత్యధిక ఐఆర్సి ప్రమాణాలు, ఎంఓఆర్టిహెచ్ నిర్ధిష్ఠ ప్రమాణాలు ప్రకారం నిర్మాణం జరుగుతోందని శ్రీ గడ్కరీ తెలిపారు. విధాన మార్గదర్శకాలను నవీకరించడానికి, నాణ్యతపై వ్యవస్థ మెరుగుదల కోసం ఆదేశాలను పరిశీలించడానికి, జారీ చేయడానికి క్వాలిటీ కంట్రోల్ జోన్ ఏర్పాటు చేయడం జరిగిందని ఆయన తెలిపారు.
పెట్రోలియం- సహజ వాయువుల మంత్రిత్వ శాఖ
ద్రవ రూపంలో ఉన్న ఆక్సిజన్ రవాణాలో ఎదురవుతున్న సమస్యల పరిష్కారానికి సహకరిస్తున్న ప్రభుత్వ రంగ చమురు, సహజ వాయువు సంస్థలు ఐఎస్ఓ ప్రమాణాలు ఉన్న కంటైనర్లు మరియు సిలిండర్ల కొనుగోలు కోసం ఆర్డర్లు
ద్రవ రూపంలో ఉన్న ఆక్సిజన్ ను రవాణా చేసే అంశంలో ఎదురవుతున్న సమస్యలను పరిష్కరించడానికి చమురు సహజ వాయువుల మంత్రిత్వశాఖకు చెందిన చమురు, సహజవాయువు ప్రభుత్వ రంగ సంస్థలు సహాయ సహకారాలను అందిస్తున్నాయి. సామజిక బాధ్యతగా ఈ సంస్థలు కోవిడ్-19 రెండవ దశను సమర్ధంగా ఎదుర్కొనే అంశంలో తమ వంతు కర్తవ్యాన్ని నిర్వర్తించడానికి ముందుకు వస్తున్నాయి. ద్రవ రూపంలో ఉన్న ఆక్సిజన్ ను రవాణా చేసే అంశంలో ఎదురవుతున్న సమస్యల పరిష్కారంపై ఈ సంస్థలు దృష్టి సారించాయి.
ప్రస్తుతం 650 ఎంటీల సామర్ధ్యం ఉన్న 12 ట్యాంకర్లు, ఐఎస్ఓ ప్రమాణాలు ఉన్న 20 కంటైనర్లు ఉన్నాయి. వీటి సంఖ్య త్వరలో గణనీయంగా పెరగనున్నది. ఈ నెలాఖరుకి ట్యాంకర్ల సంఖ్య 26కి, ఐఎస్ఓ ప్రమాణాలు కలిగిన కంటైనర్ల సంఖ్య 117కి చేరనున్నది. 2314 ఎంటీ సామర్ధ్యం కలిగి ఐఎస్ఓ ప్రమాణాలు ఉన్న 95 కంటైనర్లను సంస్థలు కొనుగోలు చేస్తున్నాయి. 650 మెట్రిక్ టన్నుల సామర్ధ్యంతో ఐఎస్ఓ ప్రమాణాలు గల 30 కంటైనర్లకు ఇప్పటికే ఆర్డర్లు ఇవ్వబడ్డాయి. మిగిలిన కంటైనర్ల కోసం చర్చలు జరుగుతున్నాయి.
40/50 లీటర్ల సామర్ధ్యం గల పదివేల సిలిండర్లు, ఎక్కువ సామర్ధ్యం గల 300 సిలిండర్లు  కొనుగోలు కోసం ఆర్డర్లు ఉంచబడ్డాయి. ఈ సిలిండర్ల పంపకం త్వరలో ప్రారంభమయ్యే అవకాశం ఉంది.
ఈ సంస్థలు లిక్విడ్ ఆక్సిజన్ను కూడా దిగుమతి చేసుకుంటున్నాయి. బహ్రెయిన్, యుఎఇ, సౌదీ అరేబియా, కువైట్ మరియు థాయిలాండ్ నుంచి గ్రాటిస్ ప్రాతిపదికన 900 మెట్రిక్ టన్నుల లిక్విడ్ ఆక్సిజన్ దిగుమతి అవుతోంది.ఇప్పటికే దీనిలో కొంత భాగం వచ్చింది. మిగిలిన మొత్తం త్వరలో వచ్చే అవకాశాలు వున్నాయి. దీనికి అదనంగా వాణిజ్య ప్రాతిపదికన 12840 ఎంటీల ద్రవ ఆక్సిజన్ కూడా దిగుమతి అవుతోంది. దీనితో మొత్తం 13740 ఎంటీల మేరకు ఆక్సిజన్ దిగుమతి అవుతుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఆరోగ్య రంగంలో సహకారం కోసం ఎన్.ఎస్.ఐ.సి. మరియు ఆంధ్రప్రదేశ్- మెడ్-టెక్-జోన్-లిమిటెడ్ మధ్య కుదిరిన - అవగాహన ఒప్పందం
ఆరోగ్య సంరక్షణ రంగంలో సహకారంపై భారత ప్రభుత్వ ఎం.ఎస్.ఎం.ఈ. మంత్రిత్వ శాఖ కు చెందిన ప్రభుత్వ రంగ సంస్థ, జాతీయ చిన్న పరిశ్రమల కార్పొరేషన్ సంస్థ , మరియు ఆంధ్రప్రదేశ్-మెడ్-టెక్-జోన్-లిమిటెడ్  మధ్య కేంద్ర ఎం.ఎస్.ఎం.ఈ. శాఖ మంత్రి శ్రీ నారాయణ్ రాణే సమక్షంలో ఒక అవగాహనా ఒప్పందం కుదిరింది. ఈ కార్యక్రమంలో, ఎం.ఎస్.ఎం.ఈ. కార్యదర్శి శ్రీ బి.బి. స్వైన్ తో పాటు, ఇతర సీనియర్ అధికారులు కూడా పాల్గొన్నారు.
ఈ అవగాహనా ఒప్పందంపై ఎన్.ఎస్.ఐ.సి., చైర్మన్ & మేనేజింగ్ డైరెక్టర్, శ్రీ గౌరాంగ్ దీక్షిత్ మరియు ఏ.ఎం.టి.జెడ్, మేనేజింగ్ డైరెక్టర్ & సి.ఈ.ఓ. జితేంద్ర శర్మ, సంతకం చేశారు.
ఆరోగ్య సంరక్షణ రంగంలో ఎం.ఎస్.ఎం.ఈ. ల మధ్య పోటీతత్వాన్ని పెంపొందించడానికి ఎన్.ఎస్.ఐ.సి. మరియు ఏ.ఎం.టి.జెడ్. ల మధ్య ఈ అవగాహన ఒప్పందంపై సంతకం చేయడం ఒక ముఖ్యమైన దశ అని శ్రీ నారాయణ్ రాణే పేర్కొన్నారు. రెండు సంస్థలు తమ నైపుణ్యాన్ని ఉపయోగించుకోగలవని, ఆరోగ్య సంరక్షణ రంగంలో ఎం.ఎస్.ఎం.ఈ. లకు ప్రపంచ స్ధాయిలో భాగస్వామ్యాలు ఏర్పరచుకోవడానికి, అదేవిధంగా, ఈ రంగానికి నైపుణ్యం కలిగిన మానవ వనరులను సృష్టించడంతో పాటు తాజా వైద్య సాంకేతికతలను పొందేందుకు అవసరమైన అద్భుతమైన అవకాశాలను సృష్టించగలవని కూడా ఆయన ఆశాభావం వ్యక్తం చేశారు. అవగాహన ఒప్పందం ప్రకారం చర్యలు తీసుకోవడంతో పాటు, భారతదేశాన్ని వైద్య పరికరాలు / ఆరోగ్య సంరక్షణ రంగంలో అంతర్జాతీయ తయారీదారుగా, ఎగుమతిదారుగా మార్చడం కోసం ఎన్.ఎస్.ఐ.సి. మరియు ఏ.ఎం.టి.జెడ్. సంస్థలకు కేంద్ర మంత్రి తన శుభాకాంక్షలు తెలియజేశారు.
హోం మంత్రిత్వ శాఖ
భారత్లోని తొలి యునెస్కో ప్రపంచ వారసత్వ నగరమైన అహ్మదాబాద్ను టైమ్ మ్యాగజైన్ 2022లో ప్రపంచంలోనే 50 అతిగొప్ప ప్రదేశాల జాబితాలో చేర్చడం పట్ల దేశవాసులకు అభినందనలు తెలిపిన కేంద్ర హోం, సహకార మంత్రి శ్రీ అమిత్షా
భారత్లోని తొలి యునెస్కో నగరమైన అహ్మదాబాద్ను ఇప్పుడు టైమ్ మ్యాగజైన్ 2022లో ప్రపంచంలోనే అతి గొప్ప 50 నగరాల జాబితాలో చేర్చడం ప్రతి భారతీయుడికీ ఆత్మగౌరవం కలిగించే విషయం, ముఖ్యంగా,గుజరాత్ ప్రజలకు
ఇది 2001 నుంచి గుజరాత్లో ప్రపంచ స్థాయి మౌలికసదుపాయాలు సృష్టించేందుకు పునాది వేసిన ప్రధానమంత్రి నరేంద్ర మోడీ దార్శనిక భావనల ఫలితం
అది సబర్మతి రివర్ ఫ్రంట్ కావచ్చు లేదా అహ్మదాబాద్లోని సైన్స్ సిటీకావచ్చు భారత్ను భవిష్యత్తు కోసం సంసిద్ధం చేసేందుకు తర్వాతి తరం మౌలిక సదుపాయాలను సృష్టించాల్సిన అవసరాన్ని నొక్కి చెప్పిన శ్రీ నరేంద్ర మోడీ
భారత్లోని తొలి యునెస్కో ప్రపంచ వారసత్వ నగరమైన అహ్మదాబాద్ను టైమ్ మ్యాగజైన్ 2022లో ప్రపంచంలోనే 50 అతిగొప్ప ప్రదేశాల జాబితాలో చేర్చడం పట్ల దేశవాసులకు కేంద్ర హోం, సహకార మంత్రి శ్రీ అమిత్షా అభినందనలు తెలిపారు.
(భారత్లోని తొలి యునెస్కో నగరమైన అహ్మదాబాద్ను ఇప్పుడు టైమ్ మ్యాగజైన్ 2022లో ప్రపంచంలోనే అతి గొప్ప 50 నగరాల జాబితాలో చేర్చడం ప్రతి భారతీయుడికీ ఆత్మగౌరవం కలిగించే విషయం, ముఖ్యంగా,గుజరాత్ ప్రజలకు అని ఆయన ట్వీట్ల పరంపరలో పేర్కొన్నారు. అందరికీ అభినందనలు అని ఆయన అన్నారు.
గుజరాత్లో ప్రపంచ స్థాయి మౌలిక సదుపాయాలను సృష్టించేందుకు 2001 నుంచి శ్రీ నరేంద్రమోడి దార్శనిక భావనలు పునాది వేశాయని శ్రీ చెప్పారు. అది సబర్మతి రివర్ఫ్రంట్ కావచ్చు లేదా అహ్మదాబాద్లోని సైన్స్ సిటీ కావచ్చు, శ్రీ మోడీ ఎప్పుడూ తరువాతి తరం మౌలిక సదుపాయాలను సృష్టించడ ద్వారా భారత్ను భవిష్యత్తుకి సిద్ధం చేయాల్సిన అవసరాన్ని నొక్కి చెప్పారని షా పేర్కొన్నారు.